ติ่งโขนศิลปาชีพฯ เตรียมพร้อม เต็มอิ่มกับการแสดงอลังการกว่าเดิม
เสียงป่ีพาทย์เริ่มบรรเลงแล้ว สำหรับการแสดงโขนมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ เรื่องรามเกียรติ์ ชุด ศึกอินทรชิต ตอนพรหมาศ ที่การเตรียมการแสดงทุกอย่าง เสร็จสมบูรณ์ครบถ้วนแล้ว โดย ท่านผู้หญิงจรุงจิตต์ ทีขะระ ผู้ช่วยเลขาธิการมูลนิธิศิลปาชีพฯ และประธานคณะกรรมการอำนวยการแสดงฯ พร้อมด้วย นันทิยา สว่างวุฒิธรรม อธิบดีกรมส่งเสริมวัฒนธรรม กระทรวงวัฒนธรรม และ ดร.สิริชัยชาญ ฟักจำรูญ อธิการบดีสถาบันบัณฑิตพัฒนศิลป์ ได้นำการแสดงตัวอย่าง ตอน อินทรชิตเสียพิธีแปลงกายเป็นพระอินทร์ และระบำพรหมาศออกโชว์เป็นการโหมโรง ที่ห้องเทเวศร์ อาคารหอประชุม สำนักงานทรัพย์สินส่วนพระมหากษัตริย์ เมื่อ 15 ก.ย.ที่ผ่านมา,ท่านผู้หญิงจรุงจิตต์ กล่าวว่า สมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ ให้สืบสานและอนุรักษ์ โขน ซึ่งถือเป็นสมบัติทางวัฒนธรรมและเป็นนาฏศิลป์ชั้นสูงของชาติ เพื่อให้คนรุ่นใหม่ได้มีส่วนร่วมสืบสานศิลปวัฒนธรรมตามแบบประเพณีโบราณ ที่ผ่านมามูลนิธิส่งเสริมศิลปาชีพฯได้จัดการแสดงโขนรามเกียรติ์มาแล้ว 6 ตอนด้วยกัน ซึ่งประสบความสำเร็จและได้รับการเรียกร้องให้เพิ่มรอบการแสดง สำหรับผู้ที่พลาดชม ในปีนี้จึงได้เลือกโขนชุด ศึกอินทรชิต ตอนพรหมาศ มาจัดแสดงใหม่ หลังจากผู้ที่ได้เคยชมแล้วเกิดความประทับใจไปเมื่อปี 2550 และ ปี 2552 แต่ในครั้งนี้ได้นำมาปรับปรุงและจัดการแสดงขึ้นใหม่ โดยคงความงดงาม สนุกสนาน ตามรูปแบบโขนพระราชทานฯไว้อย่างครบถ้วน รวมทั้งยังคงจารีตแบบแผนและบทการแสดง ตามบทพระราชนิพนธ์ เรื่องรามเกียรติ์ของพระบาทสมเด็จพระพุทธเลิศหล้านภาลัยเป็นหลัก ผสมผสานกับบทคอนเสิร์ตของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ รวมทั้งเพิ่มเติมบทฉุยฉาย นับว่าการแสดงในตอนพรหมาศครั้งที่แล้วยังไม่จุใจมากนัก แม้ว่าผู้ชมจะเห็นว่าสวยงาม แต่ความจริงยังมีความบกพร่องอยู่บ้าง อาทิ องค์ประกอบเสื้อผ้า ซึ่งเรายังไม่มีเป็นของตัวเองทั้งยังเปิดแสดงเพียงไม่กี่รอบ ครั้งนี้จึงได้นำกลับมาทำใหม่ให้มีความสมบูรณ์มากขึ้น โดยได้อัญเชิญพระราชนิพนธ์ของรัชกาลที่ 2 มาเป็นบทประพันธ์ในครั้งนี้ และยังได้เพิ่มฉากใหม่ๆอีกหลายฉาก ทั้งฉากศึกมังกรกัณฐ์ซึ่งนำมาไว้ต้นเรื่อง ครั้งนี้ผู้ชมจะได้เต็มอิ่มกับการแสดงอย่างมาก จึงอยากเชิญชวนให้ทุกคนได้มาร่วมงาน เพื่อเป็นการรักษาศิลปวัฒนธรรมของชาติไว้,การแสดงจะเริ่มขึ้นระหว่างวันที่ 7 พ.ย.-6 ธ.ค. ศกนี้ โดยได้กำหนดจัดแสดงรอบประชาชนไว้จำนวน 24 รอบ รอบนักเรียน 20 รอบ รวม 44 รอบ ณ หอประชุมใหญ่ ศูนย์วัฒนธรรมแห่งประเทศไทย,ผู้สนใจสามารถซื้อบัตรเข้าชมได้ตั้งแต่วันนี้เป็นต้นไป ที่ไทยทิคเก็ต เมเจอร์ ทุกสาขา โทร.0-2262-3456 หรือทาง ,www.thaiticketmajor.com, (หยุดแสดงทุกวันจันทร์) สอบถาม รายละเอียดเพิ่มเติมได้ที่ ,www.khonperformance.com
เสียงป่ีพาทย์เริ่มบรรเลงแล้ว สำหรับการแสดงโขนมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ เรื่องรามเกียรติ์ ชุด ศึกอินทรชิต ตอนพรหมาศ  
ทีมข่าวสตรี,การแสดงโขน,โขน,มูลนิธิส่งเสริมศิลปาชีพ,ศึกอินทรชิต ตอนพรหมาศ,จรุงจิตต์ ทีขะระ,นันทิยา สว่างวุฒิธรรม,สิริชัยชาญ ฟักจำรูญ,นาฏศิลป์ชั้นสูง,ศูนย์วัฒนธรรมแห่งประเทศไทย,ข่าว,ข่าวสตรี,ไทยรัฐฉบับพิมพ์